b'\n_START_ARTICLE_\nSofijski solisti\n_START_PARAGRAPH_\nSofijski solisti naziv je bugarskoga komornoga guda\xc4\x8dkoga orkestra sa sjedi\xc5\xa1tem u Sofiji. Osnovala ga je 1962. godine skupina sofijskih glazbenika koji su djelovali u bugarskoj Nacionalnoj operi. Prvi \xc5\xa1ef-dirigent i dugogodi\xc5\xa1nji voditelj orkestra bio je Michail Angelov, koji je ostao poznat po brojnim koncertima odr\xc5\xbeanima u nekada\xc5\xa1njoj Jugoslaviji (Beogradski glazbeni festival, 1989.) i Sovjetskom Savezu te u zemljama Zapadne Europe i SAD-u._NEWLINE_Do 2014. godine odr\xc5\xbeali su ukupno 3000 koncerata osvojiv\xc5\xa1i nagrade na glazbenim festivalima u Njema\xc4\x8dkoj, Francuskoj, \xc5\xa0panjolskoj, Hrvatskoj, Italijil, Belgiji i Norve\xc5\xa1koj. Ve\xc4\x87ina njihovih koncertnih nastupa ovjekovje\xc4\x8dena je na nosa\xc4\x8dima zvuka,  koji se vrlo dobro prodaju u Bugarskoj.'